**4 А клас** **Домашна работа – 26 учебна седм.**

***Литература***

* Моля, прочетете откъса **„Великденски яйца“** от **„Патиланци“** на *Ран Босилек* на **стр.98-99** от ***Читанката***.
* Моля, отговорете на въпроса с цяло изречение:
* **Как вие празнувате Великден?**
* Моля, практикувайте **наизуст** стихотворението **„Отечество любезно“** от *Иван Вазов*. **Моля, пазете листите – не ги мачкайте, драскайте и късайте!** Ще го добавя и тук (на следващата страница) за тези, които са отсъствали. Децата ще го рецитират на тържеството в края на учебната година. **Нека листът със стихотворението да се носи всеки час!**

*A collage of mountains and flowers

Description automatically generated****Отечество любезно***

Отечество любезно, как хубаво си ти!

Как чудно се синее небето ти безкрайно!

Как твоите картини меняват се омайно!

При всеки поглед новий, по-нови красоти:

тук весели долини, там планини гиганти,

земя пълна с цвете, небето – със брилянти…

Отечество любезно, как хубаво си ти!

Коя земя от теб е по-пъстра, по-богата?

Ти сбираш в едно всички блага и дарове:

хляб, свила, рози, нектар, цветя и плодове,

на изтока – светлика, на юга – аромата.

Горите ти са пълни с хармония и хлад,

долините – с трендафил, гърдите – с благодат!

Коя земя от теб е по-пъстра, по-богата?

Иван Вазов

***Песни***

* Моля, практикувайте песните **„Облаче ле, бяло“ и „Приятелство“:**

<https://www.youtube.com/watch?v=-croxYHWH7Y>

<https://www.youtube.com/watch?v=tPTv1dp75E0>

Хубаво е да ги научим отсега за тържеството в края на учебната година.

***Български език***

Нека си припомним, че **времената на глаголите.**

* Ако действието се извършва **в момента на говорене**, глаголното време е **сегашно**.

Аз **свиря** на китара**. Кога свиря? – Сега.**

* Ако действието се извършва **преди момента на говорене**, глаголното време е **минало**. То бива 2 вида: **минало свършено** (**завършило** преди момента на говорене) и **минало несвършено** (**продължаващо** в момента на говорене).

*Веднъж* аз **свирих** на китара. Кога **свирих**? – **Преди**.

*Докато* мама **готвеше**, аз **свирех** на китара. Кога **свирех**? – **Докато мама готвеше.**

* Ако действието предстои да бъде извършено **след момента на говорене**, глаголното време е **бъдеще.** Образува се чрез частицата ***„ще“* + сегашно време на глагола** -> ***ще* ходя, *ще* правя, *щ*е свиря** и т.н.

*Утре* **ще свиря** на китара. Кога **ще свиря**? – **Утре (после)**.

* Моля, направете **упражнения 3, 5 и 7** на **стр. 56-57.**

***Човекът и Обществото***

* Моля, прочетете урокът на тема **„Българските приноси в културата, науката и спорта“** на **стр. 66-67** от учебника. Моля, изберете **ЕДНА личност** от четирите теми, описани отдолу.
* ***Творческа задача: Ръчно изработено табло на тема:***
* ***Тема 1: „Български признати личности в културата и/или изкуството –*** певци, музиканти, писатели, артисти, художници и др. (пример: Райна Кабаиванска (оперна певица), Валя Балканска (народна певица), Владимир Димитров-Майстора (художник) и други).
* ***Тема 2: „Български признати личности в историята –*** ханове, князе, царе, будители и други (пример: хан Аспарух, княз Борис Първи, цар Симеон Първи и др.)
* ***Тема 3: Български признати личности в науката –*** образование, физика, химия, биология, медицина и др. (пример: Джон Атанасов – изобретил компютъра, Асен Йорданов – изобретил първият български самолет и телефонният секретар и др.)
* ***Тема 4: Български признати личности или отбор в спорта –*** лека атлетика, стрелба, футбол и др. (пример: Стефка Костадинова – световен рекорд по скок на височина, Златните момичета на Нешка Робева – отбор по художествена гимнастика и др.)

Тази седмица задачата е по-различна и по-творческа. Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **български признати личности в областта на културата, изкуството, историята, науката ИЛИ спорта.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 24-ти май**.

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български личности в областта на културата, изкуството, историята, науката ИЛИ спорта.**
2. **Изберете една личност и опишете нейната биография и постижения.**

* **Кога и къде е родена?**
* **Образование и детство**
* **Какви постижения бележи в избраната от вас област?**